Document ID: 32005R0105

KOMMISSIONENS FORORDNING (EF) Nr. 105/2005
af 17. november 2004
om ændring af Rådets forordning (EF) nr. 1420/1999 og forordning (EF) nr. 1547/1999 for så vidt angår overførsel af visse typer affald til Kina og Saudi-Arabien
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 259/93 af 1. februar 1993 om overvågning af og kontrol med overførsel af affald inden for, til og fra Det Europæiske Fællesskab (1), særlig artikel 17, stk. 3,
under henvisning til Rådets forordning (EF) nr. 1420/1999 af 29. april 1999 om fælles regler og procedurer for forsendelser af visse typer affald til en række lande, der ikke er medlemmer af OECD (2), særlig artikel 3, stk. 5, og
ud fra følgende betragtninger:
(1)
Den 4. august 2003 sendte den ansvarshavende for meteorologi og miljø under forsvars- og luftfartsministeriet i Kongeriget Saudi-Arabien en anmodning til Europa-Kommissionen om, at der anvendes normale kommercielle transaktioner (procedure for den »grønne« liste) på materialet GH 014 »affald, afklip og skrot af polyurethanskum ikke indeholdende chlorfluorcarboner«.
(2)
Den 13. maj 2004 sendte Folkerepublikken Kinas mission ved De Europæiske Fællesskaber en anmodning til Europa-Kommissionen om en ændring af listen over affald i bilag D til Kommissionens forordning (EF) nr. 1547/1999 (3), som tillades uden anvendelse af nogen af de kontrolprocedurer, der er omhandlet i Rådets forordning (EØF) nr. 259/93. Denne ændrede liste vil som tidligere blive underlagt yderligere inspektion inden afsendelse under de kinesiske myndigheders ansvar.
(3)
I overensstemmelse med artikel 17, stk. 3, i forordning (EØF) nr. 259/93 fik det udvalg, som er nedsat ved artikel 18 i Rådets direktiv 75/442/EØF af 15. juli 1975 om affald (4), meddelelse om de officielle anmodninger fra Saudi-Arabien og Kina henholdsvis den 2. april 2004 og den 18. maj 2004.
(4)
For at tage hensyn til disse landes nye situation er det nødvendigt samtidigt at ændre forordning (EF) nr. 1420/1999 og forordning (EF) nr. 1547/1999.
(5)
Foranstaltningerne i denne forordning er i overensstemmelse med udtalelsen fra det udvalg, der er nedsat i henhold til artikel 18 i direktiv 75/442/EØF -
UDSTEDT FØLGENDE FORORDNING:
Artikel 1
Bilag D til forordning (EF) nr. 1547/1999 ændres i overensstemmelse med bilag I til denne forordning.
Artikel 2
Bilag A til forordning (EF) nr. 1420/1999 ændres i overensstemmelse med bilag II til denne forordning.
Artikel 3
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 17. november 2004.

Labels: 3
1
18
20